**KAIŠIADORIŲ RAJONO SAVIVALDYBĖS**

**JAUNIMO REIKALŲ TARYBOS**

**SUSIRINKIMO PROTOKOLAS**

2021-12-30 Nr. 20

Susirinkimo vieta: nuotolinis susirinkimas per interneto platformą „Zoom“.

Susirinkimo pirmininkė – Rugilė Grendaitė, laikinai einanti pirmininko pareigas.

Susirinkimo sekretorė – Eglė Grendienė.

# Dalyvavo:

# Vytenis Tomkus

# Rugilė Grendaitė

# Antanas Bernatonis

# Giedrė Pavasarytė

# Ugnė Morkūnaitė

* Viktorija Kanapinskaitė
* Eglė Grendienė

DARBOTVARKĖ.

 1. Dėl Jaunimo reikalų tarybos pirmininko ir pirmininko pavaduotojo rinkimų.

 2. Dėl renginio „Hakatonas. Kaišiadorys 2050 m.“ aptarimo.

 3. Dėl 2022-ųjų metų Jaunimo reikalų tarybos plano.

1. SVARSTYTA. Jaunimo reikalų tarybos pirmininko ir pirmininko pavaduotojo rinkimai.

Rugilė Grendaitė pasiūlė savo kandidatūrą į pirmininkus. Prieštaravusiųjų nebuvo, vienbalsiai nutarta Jaunimo reikalų tarybos pirmininke skirti Rugilę Grendaitę.

Antanas Bernatonis pareiškė norintis stabdyti darbą Jaunimo reikalų taryboje.

Rugilė akcentavo, kad ji atstovauja Savivaldybei, todėl pagal nuostatus į Jaunimo reikalų tarybos pirmininko pavaduotojo vietą turi būti paskirtas vienas iš jaunimo atstovų. Kadangi Antanas Bernatonis nusprendė nedalyvauti, tai į pretendentės gali būti Viktorija Kanapinskaitė ir Ugnė Morkūnaitė. Viktorijai atsisakius šios vietos dėl didelio užimtumo, visų Tarybos narių sutikimu išrinkta Ugnė Morkūnaitė.

NUTARTA:

1. Jaunimo reikalų tarybos pirmininke išrinkti Rugilę Grendaitę.

2. Jaunimo reikalų tarybos pirmininko pavaduotoja išrinkti Ugnę Morkūnaitę.

3. Kreiptis į Kaišiadorių rajono jaunimo organizacijų sąjungą „Apskritasis stalas“ dėl naujo nario delegavimo.

2. SVARSTYTA. Renginio „Hakatonas. Kaišiadorys 2050 m.“ aptarimas.

Tarybos narių nuomone, „Hakatonas. Kaišiadorys 2050 m.“ buvo sėkmingas ir jaunimui naudingas renginys. Vienbalsiai nutarta kreiptis į Kaišiadorių rajono savivaldybės administraciją dėl 6000 eurų skyrimo tokiam renginiui organizuoti 2022 m.

NUTARTA. Kreiptis į Kaišiadorių rajono savivaldybės administraciją dėl 6000 eurų skyrimo verslumo renginiui „Hakatonas“.

3. SVARSTYTA. 2022-ųjų metų Jaunimo reikalų tarybos planas.

Rugilė Grendaitė siūlo 2022-ųjų metų Jaunimo reikalų tarybos plano svarstymą nukelti sausio mėnesiui. Jaunimo reikalų koordinatorė Eglė Grendienė trumpai aptarė praėjusių metų plano įgyvendinimą.

NUTARTA. 2022-ųjų metų planą aptarti sausio mėnesį.

Susirinkimo pirmininkė Rugilė Grendaitė

Susirinkimo sekretorė Eglė Grendienė